ΓΡΑΠΤΗ ΕΡΩΤΗΣΗ E-2840/02

υποβολή: Sebastiano Musumeci (UEN) προς την Επιτροπή

(9 Οκτωβρίου 2002)

Θέμα: Ασφάλεια στους λιμένες

Λαμβάνονταςπόψη ότι μετά την τρομοκρατική επίθεση στους δίδυμους πύργους της Νέας Υόρκης κρίθηκε αναγκαίο από τις αρχές των ΗΠΑ να ενισχυθούν οι έλεγχοι και τα αντιτρομοκρατικά μέτρα στους λιμένες,

λαμβάνονταςπόψη ότι στους μεγαλύτερους ενδιάμεσους λιμένες στην Ευρώπη επιδιώκεται μετά μανίας η συμμόρφωση με ανάλογα μέτρα (για παράδειγμα, παρακολούθηση και έλεγχος μέσω ραντάρ που λειτουργεί με ακτίνες X), με ενδεχόμενο στρέβλωσης του ανταγωνισμού ανάμεσα στους λιμένες λόγω του φόβου να απαγορευθεί η είσοδος των αμερικανικών σκαφών σε λιμένες που θεωρούνται ως επικίνδυνοι,

λαμβάνονταςπόψη ότι τα μέτρα αυτά επιφέρουν σοβαρές καθυστερήσεις και αύξηση του κόστους τωνπηρεσιών για τα εμπορευματοκιβώτια πουπόκεινται δειγματοληπτικά σε διαδικασίες έρευνας,

ερωτάται η Επιτροπή:

1. εάν καιπό ποίες προϋποθέσεις μπορεί να παρέμβει ενώπιον των αρχών των ΗΠΑ για την επίτευξη κοινής συμφωνίας σε ό,τι αφορά τις διαδικασίες ασφάλειας στους ενδιάμεσους λιμένες·

2. κατά πόσο κρίνει απαραίτητο να εισαχθούν κοινά μέτρα ασφάλειας σε όλους τους ευρωπαϊκούς λιμένες και από ποιες πηγές θα αντληθούν τα κεφάλαια για τη χρηματοδότηση αυτής της επιχείρησης.

Απάντηση του κ. Bolkestein εξ ονόματος της Επιτροπής

(25 Νοεμβρίου 2002)

Κατόπιν της ανησυχίας που εξέφρασε το Αξιότιμο Μέλος του Κοινοβουλίου σχετικά με την ενίσχυση των ελέγχων ασφαλείας στις Ηνωμένες Πολιτείες για την καταπολέμηση της τρομοκρατίας, η Επιτροπή άρχισε να καταβάλλει σημαντικές προσπάθειες για την εξεύρεση λύσης στο ζήτημα αυτό σε κοινοτικό επίπεδο.

Πολλές σχετικές συζητήσεις έχουν διεξαχθεί με κράτη μέλη ενώ για το συγκεκριμένο θέμα πραγματοποιήθηκαν δύο συνεδριάσεις μεταξύ της Επιτροπής και Αμερικανών τελωνειακώνπαλλήλων.

Η Κοινότητα συμφωνεί με το στόχο της βελτίωσης της ασφάλειας των θαλάσσιων μεταφορών και της προστασίας του εμπορίου έναντι κάθε απειλής τρομοκρατικής επίθεσης και, συνεπώς, έχει ιδιαίτερη σημασία να ληφθούν συγκεκριμένα μέτρα για να επιτευχθεί ένα κοινό επίπεδο ελέγχων ασφαλείας και από τις δύο πλευρές του Ατλαντικού με τέτοιο τρόπο ώστε να εξασφαλιστούν αμοιβαία αποδεκτά πρότυπα ομοιόμορφης μεταχείρισης όλων των σχετικών εξαγωγών.

Στην τελευταία συνεδρίαση αμφότερες οι πλευρές αναγνώρισαν τη σημασία της συνεργασίας τόσο για τη βελτίωση της ασφάλειας όσο και για τη διευκόλυνση του θεμιτού εμπορίου. Κατά τη συζήτησηπογραμμίστηκαν ορισμένες από τις βασικές αρχές της μελλοντικής συνεργασίας και κυρίως η αμοιβαιότητα και η ύπαρξη κοινών προτύπων για την επιλογή και εφαρμογή των ελέγχων με σκοπό την αύξηση του επιπέδου ασφάλειας και, συγχρόνως, τη διευκόλυνση του θεμιτού εμπορίου.

Διαφορετικές απόψεις εξακολουθούν ναφίστανται σε θέματα όπως η πρόταση για τον κανόνα των 24 ωρών των ΗΠΑ, σύμφωνα με τον οποίον ζητείται από τους μεταφορείς να παρέχουν στα αμερικανικά τελωνεία όλες τις πληροφορίες που περιέχονται στο δηλωτικό φορτίου 24 ώρες πριν φορτωθεί το συγκεκριμένο φορτίο πάνω στο σκάφος. Αμφότερες οι πλευρές συμφώνησαν να προχωρήσουν σε περαιτέρω ανάλυση των θεμάτων αυτών και σε ταχεία εξεύρεση λύσεων ώστε να ξεπεραστούν οι δυσκολίες αυτές.

Επίσης, αμφότερες οι πλευρές συμφώνησαν να διερευνήσουν τις δυνατότητεςπογραφής μιας δήλωσης αρχής προκειμένου να συνεργαστούν πάνω σ' ένα αμοιβαία αποδεκτό σύστημα ασφάλειας των εμπορευματοκιβωτίων, το οποίο θα ισχύει στο σύνολο της Ένωσης και το οποίο θα λαμβάνειπόψη την ανάγκη διασφάλισης του διεθνούς εμπορίου στα εμπορευματοκιβώτια.

Εκτός από τις προσπάθειες αυτές, χάρη στις οποίες θα καθιερωθεί μια πιο κοινή προσέγγιση στο θέμα της ασφάλειας σε ευρωπαϊκό επίπεδο, προβλέπεται η συνάντηση ομάδας τεχνικών τελωνειακών εμπειρογνωμόνων, η οποία θα εμβαθύνει στη συζήτηση ειδικών θεμάτων ώστε να διευκολυνθούν οι μελλοντικές συζητήσεις στο πλαίσιο της Ειδικής Ομάδας της Παγκόσμιας Οργάνωσης Τελωνείων για την Ασφάλεια και τη Διευκόλυνση της διεθνούς αλυσίδας εφοδιασμού.

Όσον αφορά τη θέσπιση μέτρων ασφαλείας κοινών για όλους τους ευρωπαϊκούς λιμένες, η Επιτροπή θεωρεί ότι ένα πρώτο στάδιο θα επιτευχθεί με τη συντονισμένη σε κοινοτικό επίπεδο εφαρμογή των διατάξεων σχετικά με τις λιμενικές εγκαταστάσεις, οι οποίες διατάξεις αναμένεται να εγκριθούν από τον Διεθνή Ναυτιλιακό Οργανισμό το Δεκέμβριο του 2002. Επιπλέον, η Επιτροπή ανέλαβε το 2002 την εκπόνηση μελέτης σχετικά με την ενίσχυση των όρων ασφαλείας των επιβατών που ταξιδεύουν στους μεσογειακούς λιμένες της Ένωσης. Τα αποτελέσματα της μελέτης αυτής — σε συνδυασμό με τα αποτελέσματα μιας άλλης μελέτης μεγαλύτερου αντικτύπου σχετικά με τα προβλήματα ασφαλείας στους λιμένες και τις οικονομικές τους επιπτώσεις — θα καταστήσουν δυνατή τη λήψη, σε συνεργασία με τα κράτη μέλη, των αναγκαίων μέτρων για τη βελτίωση της ασφάλειας στους κοινοτικούς λιμένες.